钦定古今图书集成/理学汇编/学行典/第202卷 > 杨戌生
## 钦定古今图书集成/理学汇编/学行典/第202卷 > 杨戌生

按《吉水县志》：“杨戌生年二十，值父鼎遘危疾，偶思肉，
家人以其将革也，不敢进。戌生号泣呼曰：‘此吾父也，
忍其思嗜而不得乎’？”乃之他室，举左股奏刀，下其一
脔大如掌，血凝而不流，无痛楚状。熟而进鼎，食之甘，
病寻甦。其母询肉所从来，坚不言，再三诘之，得其实，
母痛怜仆地，家人始知戌生有刲股事。夫十龄之穉，
绕膝前、觅梨栗时也。无名心无理解，而所行若此，岂
非孝之出于至性者哉？崇祯七年，巡按王万象请旨
旌表，九年建坊。